cyanic-selkie/wikianc huggingface dataset:
Κάθριν Πρέσκοτ
Καριέρα
Τον Ιούλιο του 2008, η Πρέσκοτ και η δίδυμη αδερφή της Μέγκαν εμφανίστηκαν στο επεισόδιο «Dare, Double Dare, Truth» της σαπουνόπερας Doctors, υποδυόμενες τις δίδυμες αδερφές, Έιμι και Σάρλοτ Γουίλκοξ αντίστοιχα.
Στις αρχές του 2009, η Πρέσκοτ υποδύθηκε την Έμιλι Φιτς στην τηλεοπτική εφηβική σειρά Skins στον 3ο και 4ο κύκλο, μαζί με άλλους χαρακτήρες γνωστούς ως η «Δεύτερη γενιά» της σειράς.
Η Πρέσκοτ δήλωσε στην επίσημη ιστοσελίδα της το Μάρτιο του 2010 ότι κέρδισε ένα ρόλο στο πιλοτικό επεισόδιο της σειράς Goth. Στα τέλη του Απριλίου 2010, επιβεβαίωσε μέσω της ιστοσελίδας της ότι θα ξεκινούσε τα γυρίσματα για τη σειρά τον Αύγουστο της ίδιας χρονιάς.
Στις 16 Οκτωβρίου 2012, ανακοινώθηκε ότι θα αναλάβει πάλι το ρόλο της ως Έμιλι Φιτς στον έβδομο κύκλο της σειράς Skins.
Προσωπική ζωή
Η Κάθριν είναι 6 λεπτά μεγαλύτερη από τη δίδυμη αδερφή της Μέγκαν και έχει συνολικά 14 τρυπήματα στο σώμα της.
Όταν παραχώρησε τη δική της «Top Ten Playlist» στην επίσημη ιστοσελίδα του Skins ανέφερε τους The Cardigans, Metallica και Röyksopp ανάμεσα στην αγαπημένη της μουσική.
Ως απάντηση σε μια ερώτηση ενός θαυμαστή της στην ιστοσελίδα της (με αφορμή φήμες που αφορούσαν την ομοφυλοφιλία του χαρακτήρα της στο Skins, η Πρέσκοτ αποκάλυψε ότι θα προτιμούσε να μην βάλει ετικέτα στον εαυτό της αφορώντας την σεξουαλικότητά της και ότι «οι ετικέτες είναι για τις κονσέρβες». Ακόμη δήλωσε ότι δεν πιστεύει ότι «οι άνθρωποι καθορίζονται από τη σεξουαλικότητά τους», υποστηρίζοντας ότι «αυτή δεν αλλάζει το πως είναι ως άνθρωποι».
Απαντώντας σε μια άλλη ερώτηση, αποκάλυψε ότι δεν είναι αυστηρά χορτοφάγος, αλλά είναι επιφυλακτική σχετικά με το τι κρέας καταναλώνει.
Εξωτερικοί σύνδεσμοι
Κατηγορία:Αγγλίδες ηθοποιοί τηλεόρασης
Πόλα-Μέι Γουίκς
Η Πόλα-Μέι Γουίκς (Paula-Mae Weekes, 23 Δεκεμβρίου 1958-) είναι η 6η πρόεδρος του Τρινιντάντ και Τομπάγκο. Ανέλαβε τα καθήκοντά της στις 19 Μαρτίου του 2018 και έγινε η πρώτη γυναίκα που αναλαμβάνει το αξίωμα του Προέδρου και δεύτερη γυναίκα αρχηγός κράτους, μετά τη Βασίλισσα Ελισάβετ Β΄. Παρέμεινε πρόεδρος έως τις 20 Μαρτίου 2023.
Καριέρα
Η Γουίκς παρακολούθησε το Πανεπιστήμιο των Δυτικών Ινδιών, στο Κέιβ Χιλ, από την οποία όπου αποφοίτησε με πτυχίο νομικής, και από τη Νομική Σχολή Χιού Γούντινγκ,για να γίνει μέλος του Δικηγορικού Συλλόγου, το 1982. Μετά την αποφοίτησή της εργάστηκε στο γραφείο του Διευθυντή της εισαγγελίας για 11 χρόνια, πριν εργαστεί στον ιδιωτικό τομέα, το 1993. Διορίστηκε στο δικαστικό σώμα, το 1996 και στο Εφετείο, το 2005, όπου υπηρέτησε μέχρι την αποχώρησή της το 2016. Υπηρέτησε για βραχύβιο χρονικό διάστημα ως αναπληρώτρια ανώτερη δικαστής το 2012 αντικαθιστώντας τον Γουέντελ Κάνγκαλου, ο οποίος είχε τραυματιστεί σε τροχαίο ατύχημα. τον Σεπτέμβριο του 2016 η Γουίκς διορίστηκε στο εφετείο των Τερκς και Κάικος.
Προεδρία
Στις 5 Ιανουαρίου του 2018 η - τότε εφέτης - Γουίκς προτάθηκε ως υποψήφια για το αξίωμα του Προέδρου από το κυβερνητικό Λαϊκό Εθνικό Κίνημα του πρωθυπουργού Κιθ Ρόλι με την ελπίδα να καταλήξουν σε συμφωνία με την κοινοβουλευτική αντιπολίτευση υπό το Ενωμένο Εθνικό Κογκρέσο της Κάμλα Περσάντ-Μπισεσάρ, η οποία αργότερα ενέκρινε τον διορισμό της. Η πρόταση που της έγινε για τη θέση της προέδρου επιδοκιμάστηκε και από τους πολιτικούς αναλυτές. Καθώς η Γουίκς ήταν η μοναδική υποψήφια την ημέρα των εκλογών,  θεωρήθηκε ότι εξελέγη χωρίς να χρειαστεί ψηφοφορία.
Παραπομπές
Κατηγορία:Πρόεδροι του Τρινιντάντ και Τομπάγκο Κατηγορία:Τρινιντιανοί δικαστικοί
Grupo Salinas
Grupo Salinas είναι η ονομασία μεξικανικού ομίλου που αποτελείται από αρκετές εταιρείες που επικεντρώνονται σε πολλούς διαφορετικούς τομείς. Ο όμιλος ξεκίνησε ως κατάστημα λιανικής, αλλά από τότε που ο Ρικάρντο Σαλίνας Πλιέγο, ο σημερινός πρόεδρος του, ανέλαβε την εταιρεία, ο όμιλος άρχισε να διαφοροποιείται. Ο όμιλος κατέχει πλέον επιχειρήσεις που συμμετέχουν στον κλάδο της τηλεόρασης, στον τομέα των τηλεπικοινωνιών, στην τραπεζική και χρηματοπιστωτική αγορά, μεταξύ άλλων. TV Azteca, Azteca América, Grupo Elektra, Banco Azteca, Afore Azteca, Seguros Azteca, Azteca Internet, GS Motors, Italika και Asociación del Empresario Azteca. Κάθε μία από τις εταιρείες του ομίλου λειτουργεί ανεξάρτητα, με δική της διοίκηση και διοικητικό συμβούλιο.
Εξωτερικοί σύνδεσμοι
Salinas
Μουμπάρακ Μουσταφά
Ο Μουμπάρακ Μουσταφά (αραβικά: مبارك مصطفى, γεννήθηκε 30 Μαρτίου 1973) είναι Καταριανός πρώην ποδοσφαιριστής, από τους κορυφαίους στην ιστορία του αθλήματος στη χώρα του. Παραμένει πρώτος σκόρερ της Εθνικής Κατάρ με 41 γκολ.
Τίτλοι και διακρίσεις
Αλ Αραμπί
Αλ Κορ
Ατομικές διακρίσεις
Παραπομπές
Κατηγορία:Καταριανοί ποδοσφαιριστές Κατηγορία:Ποδοσφαιριστές Εθνικής Κατάρ Κατηγορία:Ποδοσφαιριστές Αλ Αραμπί ΣΚ (Κατάρ) Κατηγορία:Ποδοσφαιριστές Αλ Κορ ΣΚ Κατηγορία:Ποδοσφαιριστές Αλ Γκαράφα ΣΚ Κατηγορία:Ποδοσφαιριστές Πρωταθλήματος Κατάρ Κατηγορία:Ποδοσφαιριστές στους Θερινούς Ολυμπιακούς Αγώνες 1992 Κατηγορία:Επιθετικοί ποδοσφαιριστές
Χουιλόνγκ (κομητεία Ζονγκτζιάνγκ)
Το Χουιλόνγκ (απλοποιημένα Κινέζικα: 会龙, πινγίν: Huìlóng, παραδοσιακά Κινέζικα: 會龍, πινγίν: Huìlóng) είναι μια πόλη της επαρχίας Ζονγκτζιάνγκ στο κεντρο-ανατολικό μέρος της επαρχίας Σιτσουάν στην Κίνα, που βρίσκεται 47 χιλιόμετρα (29 μίλια) από το διοικητικό κέντρο της κομητείας. Από το 2011 έχει μια κατοικημένη κοινότητα (社区) και 17 χωριά που βρίσκονται υπό τη διαχείρισή της. Το υψόμετρο είναι 394 μέτρα.
Παραπομπές
Κατηγορία:Πόλεις της Κίνας
Η Συμμορία των Μάγων 2
Η Συμμορία των Μάγων 2 είναι μια Αμερικανική ταινία κωμωδίας, περιπέτειας και δράσης παραγωγής του 2016 σκηνοθετημένη από τον Τζον Μ. Τσάο σε σενάριο του Εντ Σόλομον. Στην ταινία πρωταγωνιστούν οι Τζέσι Άιζενμπεργκ, Μαρκ Ράφαλο, Γούντι Χάρελσον, Ντέιβ Φράνκο, Ντάνιελ Ράντκλιφ, Λίζι Κάπλαν, Τζέι Τσάο, Σάνα Λάθαν, Μάικλ Κέιν και Μόργκαν Φρίμαν. Είναι η συνέχεια της ταινίας του 2013 Η Συμμορία των Μάγων και ακολουθεί τους Τέσσερις Καβαλάρηδες οι οποίοι επανέρχονται στο προσκήνιο και προσλαμβάνονται με βίαιο τρόπο από μια ιδιοφυΐα της τεχνολογίας για να διαπράξουν μια σχεδόν αδύνατη ληστεία.
Στις 3 Ιουλίου 2013, ανακοινώθηκε επίσημα ότι μια συνέχεια της ταινίας Η Συμμορία των Μάγων βρίσκεται σε εξέλιξη. Τα γυρίσματα ξεκίνησαν τον Νοέμβριο του 2014 και κράτησαν μέχρι τον Μάιο του 2015. Η ταινία κυκλοφόρησε στις 10 Ιουνίου 2016 από την εταιρεία Summit Entertainment. Έλαβε μικτές κριτικές και επέφερε έσοδα $334 εκατομμύρια παγκοσμίως.
Πλοκή
Ένα χρόνο αφότου ξέφυγαν από το FBI, τα εναπομείναντα μέλη των Τεσσάρων Καβαλάρηδων - Ντάνιελ Άτλας (Τζέσι Άιζενμπεργκ), Μέριτ ΜακΚίννεϊ (Γούντι Χάρελσον) και Τζακ Γουάιλντερ (Ντέιβ Φράνκο) - κρύβονται αναμένοντας οδηγίες από τον Οφθαλμό, τη μυστική κοινωνία των μάγων στην οποία είναι μέλη. Ο Άτλας, έχοντας κουραστεί να περιμένει μια αποστολή, προσπαθεί να βρει από μόνος του τον Οφθαλμό. Η έρευνά του τον οδηγεί σε ένα υπόγειο τούνελ στο οποίο ακούει μια φωνή να του λέει ότι η αναμονή του θα τελειώσει σύντομα. Ο επικεφαλής των Καβαλάρηδων και πράκτορας του FBI Ντίλαν Ρόουντς (Μαρκ Ράφαλο), τους αναθέτει τελικά μια καινούρια αποστολή: να εκθέσουν τον διεφθαρμένο επιχειρηματία Όουεν Κέις (Μπεν Λαμπ), του οποίου το νέο λογισμικό κλέβει τα στοιχεία των χρηστών του χωρίς να το γνωρίζουν προς δικό του όφελος. Η Λούλα (Λίζι Κάπλαν) προστίθεται στην ομάδα για να αντικαταστήσει το πρώην μέλος των Καβαλάρηδων Χένλεϊ Ριβς (Άιλα Φίσερ), η οποία εγκατέλειψε την ομάδα μετά το χωρισμό της από τον Άτλας.
Οι Καβαλάρηδες εισβάλουν και παίρνουν υπό τον έλεγχό τους το πάρτυ για το νέο λογισμικό του Κέις αλλά η παράστασή τους διακόπτεται από έναν μυστηριώδη τύπο, ο οποίος αποκαλύπτει σε όλο τον κόσμο που παρακολουθεί ότι ο Γουάιλντερ, ο οποίος θεωρείτο νεκρός, είναι ζωντανός και ότι ο Ντίλαν Ρόουντς είναι ο αρχηγός τους, αναγκάζοντας τους Καβαλάρηδες να καταφύγουν στο σχέδιο διαφυγής. Εισέρχονται στον σωλήνα διαφυγής στην οροφή του κτιρίου και καταλήγουν στο Μακάου, όπου συλλαμβάνονται από κάποιους μισθοφόρους και τον Τσέις ΜακΚίννεϊ (Γούντι Χάρελσον), τον δίδυμο αδελφό του Μέριτ. Οι Καβαλάρηδες οδηγούνται στον εργοδότη του Τσέις, τον γκουρού της τεχνολογίας Ουόλτερ Μάμπρι (Ντάνιελ Ράντκλιφ) και πρώην συνέταιρο του Κέις, ο οποίος σκηνοθέτησε τον θάνατό του όταν ο Κέις του έκλεψε την εταιρεία. Ο Μάμπρι επιστρατεύει τους Καβαλάρηδες να κλέψουν ένα τσιπ πληροφοριών το οποίο κατασκεύασε ο Κέις έτσι ώστε ο Κέις να μην το χρησιμοποιήσει. Το τσιπ επιτρέπει στον χρήστη να αποκρυπτογραφήσει και να αποκτήσει πρόσβαση σε οποιαδήποτε ηλεκτρονική συσκευή στον κόσμο. Ο Άτλας συμφωνεί να κλέψουν το τσιπ.
Οι Καβαλάρηδες βρίσκουν τις προμήθειες τις οποίες χρειάζονται από ένα διάσημο μαγαζί με είδη μαγείας στο Μακάου, το οποίο διευθύνει ο Λι (Τζέι Τσάο) και η Μπου Μπου (Τσάι Τσιν) ενώ ο Άτλας επικοινωνεί κρυφά με τον Οφθαλμό για να κανονίσει να παραδώσει το τσιπ σε αυτούς αφότου το κλέψουν και όχι στον Μάμπρι. Εν τω μεταξύ, ο Ρόουντς θεωρείται φυγάς και αναγκάζεται να συνεργαστεί με τον εχθρό του, Θάντιους Μπράντλεϊ (Μόργκαν Φρίμαν), βγάζοντάς τον από την φυλακή για να τον βοηθήσει να βρει τους Καβαλάρηδες. Ο Ρόουντς κατηγορεί τον Μπράντλεϊ για τον θάνατο του πατέρα του.
Οι Καβαλάρηδες διεισδύουν στις εγκαταστάσεις για να κλέψουν το τσιπ. Ανακρίνονται και ψάχνονται εξονυχιστικά από τον φρουρό ασφαλείας Άλεν Σκοτ-Φρανκ (Χένρι Λόιντ-Χιουζ), αλλά παρόλα αυτά καταφέρνουν να κλέψουν το τσιπ. Ο Άτλας έρχεται τότε αντιμέτωπος με τον Μάμπρι, ο οποίος του αποκαλύπτει ότι τον είχε ξεγελάσει τόσο καιρό προσποιούμενος ότι εκείνος ήταν ο Οφθαλμός. Ο Ρόουντς επεμβαίνει για να σώσει τον Άτλας και προσποιείται ότι πήρε το τσιπ από τον Άτλας, αφήνοντάς τον να φύγει. Ο Ρόουντς πιάνεται από τους άντρες του Μάμπρι και οδηγείται σε ένα γιοτ όπου μαθαίνει ότι ο Μάμπρι ενεργεί στη θέση του πατέρα του, Άρθουρ Τρέσλερ (Μάικλ Κέιν), τον επιχειρηματία τον οποίο ο Ρόουντς προσέλαβε τους Καβαλάρηδες να εκθέσουν στην πρώτη ταινία. Ο Τρέσλερ τοποθετεί τον Ρόουντς στο ίδιο χρηματοκιβώτιο που πέθανε ο πατέρας του και τον αφήνει να πνιγεί, αλλά ο Ρόουντς καταφέρνει να δραπετεύσει και με τη βοήθεια τον Καβαλάρηδων σώζεται. Μετά τη διάσωση, οι Καβαλάρηδες συνειδητοποιούν ότι το τσιπ το οποίο έκλεψαν είναι ψεύτικο.
Ο Ρόουντς και οι Καβαλάρηδες μεταδίδουν ότι θα δώσουν παράσταση ζωντανά από το Λονδίνο τα μεσάνυχτα της Παραμονής της Πρωτοχρονιάς. Ο Μάμπρι και ο Τρέσλερ πιστεύουν ότι οι Καβαλάρηδες έχουν το τσιπ και θα το χρησιμοποιήσουν και μεταβαίνουν άμεσα στο Λονδίνο για να τους σταματήσουν. Οι Καβαλάρηδες ξεκινούν να δίνουν ζωντανά μια σειρά παραστάσεων στους δρόμους της πόλης. Ο Μάμπρι, ο Τρέσλερ και ο Τσέις ανακαλύπτουν ότι ο Ρόουντς είναι ζωντανός και καταφέρνουν να συλλάβουν και τους πέντε επιβιβάζοντάς τους στο ιδιωτικό αεροπλάνο του Τρέσλερ. Ο Μάμπρι παίρνει το τσιπ από τον Άτλας και αφού βεβαιώνεται ότι είναι αυθεντικό, πετάει τον Ρόουντς και τους Καβαλάρηδες από το αεροπλάνο ενώ εκείνο βρίσκεται εν πτήση. Ωστόσο, ο Τρέσλερ ανακαλύπτει σύντομα ότι το αεροπλάνο δεν απογειώθηκε ποτέ στην πραγματικότητα και αντί αυτού, ξεγελάστηκαν και επιβιβάστηκαν σε ένα αεροπλάνο το οποίο παρέμεινε σταθμευμένο σε μια εξέδρα στη μέση του ποταμού Τάμεση. Η εγκληματική τους δραστηριότητα αποκαλύπτεται από τους Καβαλάρηδες μπροστά στα μάτια όσων βρίσκονται μαζεμένοι γύρω από τον Τάμεση αλλά και σε όσους παρακολουθούν ζωντανά από τις τηλεοράσεις τους σε όλο τον κόσμο. Ο Μάμπρι, ο Τρέσλερ και ο Τσέις συλλαμβάνονται από το FBI ενώ ο Ρόουντς χρησιμοποιεί πλέον το πραγματικό του επώνυμο, «Σράικ», και παραδίδει τις πληροφορίες που μάζεψαν για τις εγκληματικές ενέργειες του Τρέσλερ στην πράκτορα του FBI Νάταλι Όστιν (Σάνα Λάθαν), η οποία τον αφήνει στη συνέχεια να φύγει.
Ο Ρόουντς και οι Καβαλάρηδες οδηγούνται να συναντήσουν τους αρχηγούς του Οφθαλμού σε μια μυστική βιβλιοθήκη στο Αστεροσκοπείο του Γκρήνουιτς. Εκεί συναντούν τον Λι και την Μπου Μπου και ανακαλύπτουν ότι οι Άλεν και Μπράντλεϊ είναι επίσης μέλη του Οφθαλμού. Ο Μπράντλεϊ αποκαλύπτει ότι στην πραγματικότητα ήταν ο συνέταιρος του Λάιονελ Σράικ και προσποιούνταν ότι ήταν εχθροί ως μέρος της παράστασής τους: εκείνος εξέθεσε τον Λάιονελ κατά τη διάρκεια της πρώτης παράστασης ενώ ο Λάιονελ θα έκανε το ίδιο κατά τη διάρκεια της δεύτερης. Κάτι όμως πήγε στραβά και ο Λάιονελ έχασε τη ζωή του. Πριν ο Μπράντλεϊ φύγει, ζητά από τον Ρόουντς να τον διαδεχθεί στην αρχηγεία του Οφθαλμού.
Παραγωγή
Υπήρχαν σκέψεις η συνέχεια να φέρει τον τίτλο Now You See Me: Now You Don't (Ελεύθερη μετάφραση - Τώρα με βλέπεις: Τώρα όχι), αλλά τον Νοέμβριο του 2014 ανακοινώθηκε ότι η ταινία άλλαξε τίτλο και θα ονομαζόταν Now You See Me: The Second Act (Η Συμμορία των Μάγων: Η Δεύτερη Πράξη).
Γυρίσματα
Στις 25 Νοεμβρίου 2014, ο Μαρκ Ράφαλο δημοσίευσε στον λογαριασμό του στο Facebook ότι τα γυρίσματα είχαν ξεκινήσει, με τα πρώτα γυρίσματα να γίνονται στο Λονδίνο, στην Αγγλία. Στις 11 Μαρτίου 2015, ξεκίνησαν γυρίσματα στην Κίνα και συγκεκριμένο στο Μακάου και στο Επιστημονικό Κέντρο του Μακάου, και ολοκληρώθηκαν στις 12 Μαΐου 2015 στην πόλη της Νέας Υόρκης.
Soundtrack
Τη μουσική της ταινίας έγραψε και συνέθεσε ο Μπράιαν Τάιλερ. Το soundtrack κυκλοφόρησε στις 10 Ιουνίου 2016 από την εταιρεία Varese Sarabande.
Λίστα κομματιών
250px|thumb|right|Εξώφυλλο soundtrack
Κυκλοφορία
Τον Νοέμβριο του 2014, η ταινία ονομάστηκε επίσημα Η Συμμορία των Μάγων 2 και προγραμματίστηκε να κυκλοφορήσει στις 10 Ιουνίου 2016. Τον Μάρτιο του 2016, η παγκόσμια κυκλοφορία της ταινίας ορίστηκε ως η 4η Ιουλίου 2016.
Home media
Η Συμμορία των Μάγων 2 κυκλοφόρησε σε ψηφιακή μορφή υψηλής ευκρίνειας (Digital HD) στις 19 Αυγούστου 2016 και εν συνεχεία σε πακέτο Blu-ray και DVD στις 6 Σεπτεμβρίου 2016.
Box office
Η Συμμορία των Μάγων 2 έκανε έσοδα $65.1 εκατομμύρια στις Ηνωμένες Πολιτείες και στον Καναδά, ενώ έκανε $269.8 εκατομμύρια σε άλλες χώρες, φτάνοντας συνολικά τα $334.9 εκατομμύρια παγκοσμίως, με προϋπολογισμό $90 εκατομμύρια.
Στις Ηνωμένες Πολιτείες και στον Καναδά, Η Συμμορία των Μάγων 2 έκανε πρεμιέρα στις 10 Ιουνίου 2016, μαζί με τις ταινίες Warcraft: Η Σύγκρουση Δυο Κόσμων και Το Κάλεσμα 2, και προβλεπόταν να κάνει έσοδα $23-26 εκατομμύρια από 3,232 αίθουσες προβολής το πρώτο Σαββατοκύριακο. Η ταινία έκανε έσοδα $1.8 εκατομμύρια από τα previews της Πέμπτης, ξεπερνώντας την προκάτοχό της που είχε κάνει $1.5 εκατομμύρια, και $8.4 εκατομμύρια την πρώτη μέρα προβολής της. Συνέχισε με έσοδα $22.3 εκατομμύρια το πρώτο Σαββατοκύριακο προβολής, τερματίζοντας στην τρίτη θέση στο box office πίσω από Το Κάλεσμα 2 ($40.4 εκατομμύρια) και το Warcraft: Η Σύγκρουση Δυο Κόσμων ($24.1 εκατομμύρια).
Στην Κίνα η ταινία έκανε πρεμιέρα στις 24 Ιουνίου 2016 με έσοδα $14.8 εκατομμύρια, ένα ρεκόρ για την Lionsgate. Το πρώτο Σαββατοκύριακο έφτασε τα $44.4 εκατομμύρια, επίσης ρεκόρ για την Lionsgate. Η Κίνα απετέλεσε τη χώρα με τα περισσότερα έσοδα για την ταινία, φτάνοντας συνολικά τα $97.1 εκατομμύρια.
Κριτικές
Η Συμμορία των Μάγων 2 έλαβε μικτές κριτικές. Στην ιστοσελίδα συλλογής κριτικών Rotten Tomatoes, η ταινία έχει ποσοστό 34% βασισμένο σε 165 κριτικές, με μέσο όρο σκορ 5/10. Στο τμήμα ομοφωνίας της ιστοσελίδας διαβάζουμε: «Η Συμμορία των Μάγων 2 συμπεριλαμβάνει περισσότερες ανατροπές από την προκάτοχό του, αλλά στο τέλος, έχει λιγότερους άσσους κρυμμένους στο μανίκι». Σε μια άλλη ιστοσελίδα συλλογής κριτικών, το Metacritic, η ταινία έχει σκορ 46/100 βασισμένο σε 33 κριτικές με την ένδειξη «μικτές ή μέτριες κριτικές». Σε δημοσκόπηση της εταιρείας CinemaScore, το κοινό έδωσε στην ταινία «Α-» σε μια κλίμακα από το Α+ μέχρι το F, ίδιο βαθμό που είχε δώσει και στην πρώτη ταινία.
Ο Ιγκνάτιφ Βισνεβέτσκιφ από την ιστοσελίδα The A.V. Club έγραψε ότι η συνέχεια «μεγαλώνει το γελοίο πηλίκο» σε σχέση με την πρώτη ταινία, «διπλασιάζει το χρόνο της περίπλοκης πλοκής και αγκαλιάζει την έλλειψη αληθοφάνειας ως κάτι το αισθητικό... Ο [σκηνοθέτης Τζον Μ.] Τσάο δεν δείχνει άνετος με την έντονη επιδεικτικότητα που ο σκηνοθέτης Λούις Λετέριερ έφερε στην πρώτη ταινία και δείχνει λιγότερο ενδιαφέρον από τον προκάτοχό του στο να δημιουργήσει την εντύπωση ενός αναγνωρίσιμου πραγματικού κόσμου — κάτι το οποίο είναι καλό πράγμα, τουλάχιστον σε μια ταινία που έχει να κάνει με μια σούπερ-σταρ ομάδα ληστών που αποκαλούνται Καβαλάρηδες και εμπεριέχουν δίδυμους, πολλαπλές κρυφές ταυτότητες και μια πλοκή παγκόσμιας εταιρικής διαφθοράς, η οποία μπορεί να ματαιωθεί μόνο μέσω της μαγείας επί σκηνής».
Ο Μάικλ Φίλιπς από την εφημερίδα Chicago Tribune έδωσε στην ταινία μικτή κριτική αλλά τη θεώρησε «περισσότερο διασκεδαστική» από την πρώτη.
Η Συμμορία των Μάγων 3
Τον Μάιο του 2015, ο Διευθύνων Σύμβουλος της Lionsgate, Τζον Φέλτχαϊμερ, ανακοίνωσε ότι η εταιρεία όντως «ξεκίνησε νωρίς το σχεδιασμό» για τη Συμμορία των Μάγων 3. Επιβεβαιώθηκε αργότερα ότι όχι μόνο η Λίζι Κάπλαν θα επιστρέψει στο ρόλο της ως Λούλα Μέι, αντικαθιστώντας την Άιλα Φίσερ και στην τρίτη ταινία, αλλά και ότι ένα νέο μέλος θα προστεθεί στο καστ, ο Μπένεντικτ Κάμπερμπατς.
Spin-off ταινία
Τον Ιούλιο του 2016, το περιοδικό The Hollywood Reporter ανέφερε ότι η Lionsgate θα έφτιαχνε μια spin-off ταινία με κυρίως Κινεζικό καστ και πρωταγωνιστή τον Τζέι Τσάο στο ρόλο του Λι, τον χαρακτήρα που είχε στη Συμμορία των Μάγων 2.
Εξωτερικοί σύνδεσμοι
Κατηγορία:Ταινίες του 2016 Κατηγορία:Αμερικανικές ταινίες Κατηγορία:Αμερικανικές θρίλερ ταινίες Κατηγορία:Αγγλόφωνες ταινίες Κατηγορία:Ταινίες παραγωγής Summit Entertainment Κατηγορία:Ταινίες παραγωγής Lions Gate Entertainment
Γιόχαν Στράους (πατέρας)
Ο Γιόχαν Στράους ο Πρεσβύτερος (γερμανικά: Johann Baptist Strauß, (Vater) (14 Μαρτίου, 1804 – 25 Σεπτεμβρίου, 1849) ήταν Αυστριακός συνθέτης. Θεωρείται ο πατέρας των βιεννέζικων βαλς. Η πιο γνωστή μουσική συνθέση του είναι το "Εμβατήριο Ραντέτσκυ", (Radetzky March,  Op.228), το οποίο έγραψε ο Στράους το 1848 προς τιμήν του  Αυστριακού  Στρατάρχη Ραντέτσκυ, για τις νίκες του στην Ιταλία.
Βιογραφία
Ο Γιόχαν Στράους γεννήθηκε στο Λεοπολντστάντ (σημερινή επαρχία της Βιέννης). Ο πατέρας του, Φραντς Στράους Βοργίας (10 Οκτωβρίου,1764 – 5 Απριλίου,1816) και η μητέρα του, Μπαρμπάρα Ντόλλμαν ([[3 Δεκεμβρίου]],1770 – 28 Αυγούστου,1811), ήταν ιδιοκτήτες Πανδοχείου. Ο παππούς του Στράους. Ο Γιόχαν Μικάελ Στράους (1720–1800), ήταν εβραίος που ασπαστήκε τον Καθολικισμό. Η μεγάλη τραγωδία χτύπησε την οικογένειά του, όταν η μητέρα του πέθανε από ανεξήγητο «πυρετό», όταν ο ίδιος ήταν επτά ετών. Στην ηλικία των 12 ετών, ο πατέρας του βρέθηκε πνιγμένος, ενδεχομένως, από αυτοκτονία, στις όχθες του ποταμού Δούναβη. Ο κηδεμόνας του, ο ράφτης Αντόν Μίλερ, τον τοποθέτησε ως μαθητευόμενο σε έναν βιβλιοδέτη, τον Γιόχαν Λιχτσνείντλ. Ο Στράους έκανε μαθήματα για βιολί και βιόλα εκτός από την καθιερωμένη μαθητεία του, που ολοκληρώθηκε με επιτυχία το 1822.
TBBM
Καριέρα
Ο Στράους σπουδασε επίσης μουσική και κατά την διάρκεια της μαθητείας του κατάφερε να εξασφαλίσει μια θέση σε μια τοπική ορχήστρα του Μικάελ Παμέρ, την οποία τελικά και εγκατέλειψε με σκοπό να ενταχθεί σε ένα δημοφιλή κουαρτέτο εγχόρδων, που ήταν γνωστό ως  κουαρτετο Λανέρ, που αποτελούνταν από τον Τζόσεφ Λανέρ και τους αδελφούς Καρλ και Γιόχαν Ντραχάνεκ, Αυτό το κουαρτέτο εγχόρδων ξεκίνησε να παίζει βιεννέζικο βαλς. Το 1825 αποφάσισε να σχηματίσει τη δική του μπάντα και άρχισε να γράφει μουσική,  κυρίως χορευτική. Με τον τρόπο αυτό όμως, ξεκίνησε ο ανταγωνισμός ανάμεσα σε αυτόν και τον Λαμέρ, κάτι που οδήγησε στην παραγωγικότητα και την ανάπτυξη του βαλς, καθώς και σε άλλα είδη χορευτικής μουσικής στη Βιέννη. Συντόμα έγινε ένας από τους πιο γνωστούς και αγαπημένος συνθέτης χορευτικής μουσικής στη Βιέννη, και περιόδευσε με την μπάντα του στη Γερμανία, την Ολλανδία, το  Βέλγιο και τη Βρετανία. Τα ηνία της διευθύνσης μετά της «Ορχήστρας του Στράους» τελικά  θα περάσει στα χέρια των γιων του, Γιόχαν Στράους του νεότερου και του Εντουάρντ, μέχρι την διάλυσή της το 1901 από τον  Εντουάρντ Στράους.
Παραπομπές
Κατηγορία:Συνθέτες οπερέτας Κατηγορία:Συνθέτες του Ρομαντισμού Κατηγορία:Αυστριακοί συνθέτες κλασικής μουσικής
Διοίκηση Κατεχόμενων Εχθρικών Εδαφών
Η Διοίκηση Κατεχόμενων Εχθρικών Εδαφών (αγγλικά: Occupied Enemy Territory Administration, OETA) ήταν μια κοινή βρετανική και γαλλική στρατιωτική διοίκηση για τις επαρχίες της πρώην Οθωμανικής Αυτοκρατορίας μεταξύ 1918–20, που δημιουργήθηκαν μετά την εκστρατεία στο Σινά και την Παλαιστίνη κατά τον Πρώτο Παγκόσμιο Πόλεμο. Η διοίκηση τερματίστηκε μετά την αποστολή της Γαλλικής Εντολής για τη Συρία και το Λίβανο και της Βρετανικής Εντολής για την Παλαιστίνη στη Διάσκεψη του Σαν Ρέμο στις 19-26 Απριλίου 1920.
Ιστορία
Μετά τη βρετανική και γαλλική κατοχή, η περιοχή χωρίστηκε σε τρεις διοικητικές υπομονάδες, οι οποίες διέφεραν ελάχιστα από τα προηγούμενα οθωμανικά τμήματα. Η Νότια Διοίκηση (OETA South), αποτελούμενη από τα οθωμανικά σαντζάκια της Ιερουσαλήμ, της Ναμπλούς και της Άκρας και η Βόρεια Διοίκηση (OETA North, που αργότερα μετονομάστηκε σε Δυτική Διοίκηση, OETA West) αποτελούμενη από τα οθωμανικά σαντζάκια της Βηρυτού, του Λιβάνου, της Λατάκιας και αρκετούς υποτομείς, όπως και η Ανατολική Διοίκηση (OETA East) αποτελούμενη από τα οθωμανικά βιλαέτια της Συρίας και της Χετζάζης. Όμως με την επιτυχία του τουρκικού πολέμου της ανεξαρτησίας, τα σαντζάκια του Μαράς, του Αντέπ και της Ούρφα του πρώην εγιαλετίου του Χαλεπίου παρέμειναν στην Τουρκία μετά το 1921. Επίσης, οι καζάδες της Αντιόχειας και της Αλεξανδρέττας στο σαντζάκι του Χαλεπίου ενοποιήθηκαν ως Δημοκρατία του Χατάι το 1938. Η δημοκρατία εντάχθηκε στην Τουρκία το 1939.
Όταν οι βρετανικές δυνάμεις κατέλαβαν την Αιθιοπία, τη Λιβύη και άλλες ιταλικές αποικίες κατά τη διάρκεια του Β΄ Παγκοσμίου Πολέμου, αναβίωσε η ΟΕΤΑ ως διοικητική δομή με την οποία οι Βρετανοί διοιηκούσαν αυτά τα εδάφη. Στην Αιθιοπία, ο αυτοκράτορας Χαϊλέ Σελασιέ επετράπη να επιστρέψει και να διεκδικήσει το θρόνο του, αλλά οι αρχές της ΟΕΤΑ κυβερνούσαν τη χώρα για αρκετό καιρό πριν αποκατασταθεί η πλήρης κυριαρχία στην Αιθιοπία.
Παραπομπές
Κατηγορία:Βρετανική Αυτοκρατορία
Ιρανικό Ιντερμέτζο
Μουσουλμανικές ιρανικές δυναστείες την περίοδο του Ιρανικού Ιντερμέτζο
thumb|right|350px|H νοτιοδυτική Ασία περίπου το 970 μ.Χ.
Ταχιρίδες (821-873)
Η δυναστεία των Ταχιριδών (περσικά: سلسله طاهریان) ήταν μια μουσουλμανική περσική δυναστεία που κυβέρνησε το βορειοανατολικό τμήμα του λεγόμενου "Μεγάλου Ιράν", την περιοχή του Χορασάν (που αποτελείτο από τμήματα του σημερινού Ιράν, Αφγανιστάν, Τατζικιστάν, και Ουζμπεκιστάν). Πρωτεύουσα των Ταχιριδών ήταν η πόλη Νισαπούρ.
Σατζίδες (889-929)
Η δυναστεία των Σατζιδών (περσικά: ساجیان‎‎) ήταν μια μουσουλμανική δυναστεία που κυβέρνησε από το 889-890 έως το 929. Οι Σατζίδες κυβέρνησαν το Αζερμπαϊτζάν και τμήματα της Αρμενίας, έχοντας αρχικώς ως βάση τους τις πόλεις Μαραγκέ (πόλη στην επαρχία του Ανατολικού Αζερμπαϊτζάν του σημερινού Ιράν) και Μπαρντά, και κατόπιν την πόλη Αρνταμπίλ. Προέρχονταν από την επαρχία της Κεντρικής Ασίας Οσσρουσάνα στην Υπερωξιανή, και είχαν ιρανική (σογδιανή) πολιτιστική κληρονομιά.
Σαμανίδες (819–999)
Η δυναστεία των Σαμανιδών (περσικά: سلسلهٔ سامانیان‎‎) ήταν μία ιρανική μουσουλμανική αυτοκρατορία στην Κεντρική Ασία και το "Μεγάλο Χορασάν", η οποία πήρε το όνομά της από τον ιδρυτή της Σαμάν Χούντα, που προσηλυτίστηκε στο σουνιτικό Ισλάμ παρότι προερχόταν από τη ζωροαστρική θεοκρατική αριστοκρατία του τόπου του.
Με τις ρίζες τους από την πόλη Μπαλχ, οι Σαμανίδες προώθησαν τις τέχνες, βοηθώντας στην πρόοδο των επιστημών και της λογοτεχνίας, προσελκύοντας έτσι λογίους όπως τους Ρουντακί και Αβικέννα. Υπό την εξουσία των Σαμανιδών, η πρωτεύουσά τους, Μπουχάρα, τον καιρό της δόξας της ήταν ανταγωνίστρια της Βαγδάτης των Αββασιδών. Οι επιστήμονες σημειώνουν ότι οι Σαμανίδες αναζωογόνησαν την Περσία περισσότερο από τους Βουγίδες και τους Σαφαρίδες, ενώ συνέχισαν να πατρονάρουν τους Άραβες σε σημαντικό βαθμό. Παρόλα αυτά, σε μια διάσημη έδικτο, οι σαμανιδικές Αρχές διακήρυξαν ότι "εδώ, σε αυτή την περιοχή, η γλώσσα είναι η Περσική, και οι βασιλιάδες του βασιλείου είναι Πέρσες βασιλιάδες".
Σαφαρίδες (861–1003)
Η δυναστεία των Σαφαριδών (περσικά: سلسله صفاریان) ήταν ο ηγετικός οίκος μιας μουσουλμανικής περσικής αυτοκρατορίας, που άσκησε την εξουσία στο Σιστάν (861–1003), μια ιστορική περιοχή στο νοτιοανατολικό Ιράν και νοτιοδυτικό Αφγανιστάν. Πρωτεύουσά τους ήταν η πόλη Ζαράντζ.
Βουγίδες (932–1055)
Η δυναστεία των Βουγιδών (περσικά: آل بویه) ήταν μία σιιτική περσική δυναστεία από την περιοχή Nταϋλάμ. Ίδρυσαν μια συνομοσπονδία που ήλεγχε το μεγαλύτερο τμήμα των σημερινών Ιράν και Ιράκ τον 10ο και 11ο αιώνα. Πράγματι, ως Δαϋλαμίτες Ιρανοί, οι Βουγίδες συνειδητά αναβίωσαν σύμβολα και πρακτικές της δυναστείας των Σασσανιδών. Στην πραγματικότητα, ξεκινώντας με τον εμίρη Αντούντ αλ-Ντάουλα (τον σημαντικότερο ηγέτη της δυναστείας, κυβέρνησε την περίοδο 949–983), χρησιμοποίησαν τον αρχαίο σασσανιδικό τίτλο Σαχανσάχ, που κυριολεκτικά σημαίνει Βασιλιάς των βασιλέων.
Σαλαρίδες (942–979)
Η δυναστεία των Σαλαριδών (περσικά: سالاریان, αναφέρονται επίσης ως Μουσαφιρίδες, Λανγκαρίδες, και Κανγκαρίδες) ήταν μια μουσουλμανική περσική δυναστεία, κυρίως γνωστή για την ηγεμονία της στην περιοχή του "Ιρανικού Αζερμπαϊτζάν" (περιοχή του σημερινού Ιράν), το Αζερμπαϊτζάν, και ένα τμήμα της Αρμενίας.
Ζιγιαρίδες (930–1090)
Η δυναστεία των Ζιγιαριδών (περσικά: زیاریان, γνωστών και ως Ζεγιαριδών) ήταν δαϋλαμιτική δυναστεία που κυβέρνησε στις επαρχίες Γκοργκάν και Μαζανταράν κοντά στην Κασπία Θάλασσα, από το 928-1043. Ιδρυτής της δυναστείας ήταν ο Μαρνταβίζ μπεν Ζιγιάρ, που εκμεταλλεύτηκε την εξέγερση στο στρατό των Σαμανιδών για να υφαρπάξει την εξουσία στο βόρειο Ιράν. Σύντομα επέκτεινε τις κτήσεις του και κατέλαβε τις πόλεις Χαμαντάν και Ισφαχάν.
Παραπομπές
Κατηγορία:Ιστορία του Ιράν
Σφαγές στο Βίσεγκραντ
Από την άνοιξη μέχρι το φθινόπωρο του 1992, στις αρχές του πολέμου στη Βοσνία, δολοφονήθηκαν από σερβοβοσνιακές δυνάμεις στο Βίσεγκραντ 1.000 με 3.000 Βόσνιοι,,. Σύμφωνα με το Διεθνές Ποινικό Δικαστήριο για την πρώην Γιουγκοσλαβία (ICTY) οι σφαγές στο Βίσεγκραντ αποτέλεσαν «μια από τις πιο ολοκληρωμένες και αδίστακτες εκστρατείες εθνοκάθαρσης στον πόλεμο στη Βοσνία».
Στις 6 Απριλίου 1992 ο Γιουγκοσλαβικός Στρατός (JNA) μετά από μάχες μερικών ημερών κατέλαβε το Βίσεγκραντ. Αφού απέκτησαν τον έλεγχο των κυβερνητικών κτιρίων του δήμου σχημάτισαν το Σερβικό Δήμο του Βίσεγκραντ. Περίπου δύο εβδομάδες μετά ο Γιουγκοσλαβικός Στρατός εγκατέλειψε την πόλη και άρχισαν οι δολοφονίες Βόσνιων, που κατοικούσαν στο Βίσεγκραντ και σε χωριά της ευρύτερης περιοχής, από ντόπιους Σέρβους, ορισμένοι από τους οποίους ήταν αστυνομικοί ενώ άλλοι ήταν μέλη παραστρατιωτικών οργανώσεων. Πολλά από τα θύματα δολοφονήθηκαν στη Γέφυρα του Μεχμέτ Πασά Σοκόλοβιτς και τα πτώματα ρίχτηκαν στο Δρίνο. Άλλοι κρατήθηκαν και δολοφονήθηκαν σε διάφορα σημεία στην πόλη και έξω από αυτή και μετά τα σώματά τους πετάχτηκαν επίσης στο ποτάμι. Βόσνιες γυναίκες και κορίτσια έπεσαν θύματα βιασμού, μεταξύ άλλων στο ξενοδοχείο Vilina Vlas, λίγα χιλιόμετρα έξω από το Βίσεγκραντ. Περιουσίες Βόσνιων και Κροατών κατοίκων του Βίσεγκραντ καταστράφηκαν και λεηλατήθηκαν όπως και τα τζαμιά της πόλης.
Γκραν Πρι Μπαχρέιν 2022 (Φόρμουλα 1)
Το Γκραν Πρι Μπαχρέιν 2022 ήταν ο εναρκτήριος αγώνας για το Παγκόσμιο πρωτάθλημα Φόρμουλα 1 (2022). Διεξήχθη στην πίστα Bahrain International Circuit στην έρημο Σακχίρ στο Μπαχρέιν το τριήμερο 18-20 Μαρτίου 2022.
Συμμετέχοντες και επιλεγμένα ελαστικά
Για το 2022 η Pirelli έχει κάνει μια συγκεκριμένη επιλογή ελαστικών για όλους τους οδηγούς που θα ειναι ίδια για όλους τους αγώνες.
Free Practice 1 (FP1)
Στα πρώτα δοκιμαστικά της Παρασκευής, στις 18 Μαρτίου 2022, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Free Practice 2 (FP2)
Στα δεύτερα δοκιμαστικά της Παρασκευής, στις 18 Μαρτίου 2022, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Free Practice 3 (FP3)
Στα τρίτα δοκιμαστικά του Σαββάτου, στις 19 Μαρτίου 2022, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Κατατακτήριες δοκιμές
Οι κατατακτήριες δοκιμές διεξήχθησαν το Σάββατο 19 Μαρτίου 2022 λίγες ώρες μετά το FP3. Την Pole Position κέρδισε ο Σαρλ Λεκλέρ με τον Μαξ Φερστάπεν να συμπληρώνει την 1η σειρά της εκκίνησης.
Έντονοι χαρακτήρες - Pole position Πλάγιοι χαρακτήρες - Ταχύτερος γύρος κάθε Q
Τελική κατάταξη
– Συμπεριλαμβάνεται και 1 πόντος για τον ταχύτερο γύρο του αγώνα.<br/ >
† - Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.
Παραπομπές
Κατηγορία:Παγκόσμιο πρωτάθλημα Φόρμουλα 1 το 2022
Λαρκάνα
Η Λαρκάνα ή Λαρκάνο (ούρντου لاڑکانہ, σίντι لاڙڪاڻو) είναι πόλη του Πακιστάν στην επαρχία Σινδ. Με πληθυσμό 490.508 κατοίκους στην απογραφή του 2017, είναι η τέταρτη μεγαλύτερη πόλη του Σινδ μετά την πρωτεύουσα Καράτσι, το Χαϊντεραμπάντ και το Σούκουρ, αλλά και η 15η μεγαλύτερη σε πληθυσμό πόλη ολόκληρου του Πακιστάν. Κοντά στη θέση της βρισκόταν η πανάρχαια μεγαλούπολη του Πολιτισμός της κοιλάδας του Ινδού Μοχέντζο-ντάρο. .
Η πόλη είναι έδρα ομώνυμου διαμερίσματος. Παλαιότερα, μαζί με τη γύρω περιοχή ήταν γνωστή με την ονομασία Chanduka ή Chandka. Η Λαρκάνα είναι η κοιτίδα της «πολιτικής δυναστείας» των Μπούτο, που έδωσε στο Πακιστάν δύο πρωθυπουργούς: τον Ζούλφικαρ Άλι Μπούτο και την κόρη του Μπεναζίρ Μπούτο.
Γεωγραφία
Η Λαρκάνα είναι κτισμένη κοντά στη δεξιά (δυτική) όχθη του Ινδού ποταμού, σε υψόμετρο 147 μέτρα πάνω από την επιφάνεια της θάλασσας και σε γεωγραφικές συντεταγμένες του κέντρου της 27°33΄30΄΄ Βόρειο πλάτος και 68°12΄40΄΄ Ανατολικό μήκος. Διασχίζεται από το Κανάλι Γκαρ και απέχει περίπου 64 χιλιόμετρα από την πόλη Σικαρπούρ στα βόρεια. Αν και ο Δήμος της Λαρκάνα έχει έκταση μόλις 82 τετραγωνικά χιλιόμετρα, η μητροπολιτική περιοχή της έχει έκταση 1.906 τετρ. χιλιόμετρα. Η θέση της πόλεως στο βορειοδυτικό μέρος της Επαρχίας Σινδ τη συμπεριλαμβάνει στο λεγόμενο «Άνω Σινδ».
Το κλίμα της Λαρκάνα είναι θερμής ερήμου κατά Köppen, με καυτά καλοκαίρια και ήπιους χειμώνες. Η μέση ετήσια βροχόπτωση είναι 127 χιλιοστόμετρα, με βροχές κυρίως κατά την εποχή των μουσώνων (από Ιούλιο μέχρι Σεπτέμβριο). Η υψηλότερη καταγεγραμμένη θερμοκρασία που σημειώθηκε ποτέ ήταν 52,7 °C και σημειώθηκε τον Μάιο του 1998, ενώ η χαμηλότερη ήταν −4 °C και σημειώθηκε τον Ιανουάριο του 1929.
Εξωτερικοί σύνδεσμοι
Λαρκανα
Πρωτάθλημα καλαθοσφαίρισης Β΄ εθνικής κατηγορίας ανδρών 2018-2019
Το Πρωτάθλημα Β' Εθνικής Κατηγορίας Ανδρών της περιόδου 2018-19 αποτελεί την 46η διοργάνωση από τη δημιουργία της Β' Εθνικής Κατηγορίας, καθώς και την 33η από τη χρονιά που απέκτησε το χαρακτήρα του 3ου επιπέδου της πυραμίδας των Πανελληνίων Πρωταθλημάτων. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίζονται στην Κατηγορία έχουν τη νομική μορφή ερασιτεχνικών σωματείων.
Στη διοργάνωση λαμβάνουν μέρος 32 σύλλογοι, οι οποίοι μοιράστηκαν για πρακτικούς και οικονομικούς λόγους σε δύο Ομίλους με γεωγραφικά κριτήρια. Το πρόγραμμα της αγωνιστικής δράσης περιλαμβάνει Κανονική Περίοδο των 30 Αγωνιστικών (2 Γύροι των 15 Αγωνιστικών), καθώς και δύο αγώνες κατάταξης.
Προκριματική Φάση
Μετά την ολοκλήρωση της αγωνιστικής περιόδου 2017-18 της Γ' Εθνικής Κατηγορίας, την άνοδο στη Β' Εθνική εξασφάλισαν απευθείας οι δύο πρώτες ομάδες της βαθμολογικής κατάταξης καθενός από τους τέσσερις Ομίλους του Πρωταθλήματος.
Επίσης, διεξήχθησαν προληπτικά επιπλέον αγώνες κατάταξης μεταξύ των τρίτων και τέταρτων των δύο Ομίλων Βορρά και μεταξύ των τρίτων και τέταρτων των δύο Ομίλων Νότου για να καθοριστεί μια σειρά προτεραιότητας ανόδου σε περίπτωση ανάγκης κάλυψης κενών θέσεων στην Β' Εθνική. Και οι τέσσερις αγώνες έλαβαν χώρα για ευνόητους λόγους σε ουδέτερα γήπεδα.
Η Νίκη Βόλου πήρε στην Κατερίνη το προβάδισμα απέναντι στον Πολύγυρο στον αγώνα μεταξύ των τρίτων των δύο Ομίλων Βορρά. Το πέτυχε νικώντας σε ένα δραματικό αγώνα με το οριακό σκορ 74-73. Στον αγώνα μεταξύ των τέταρτων των δύο Ομίλων Βορρά ο Πρωτέας Γρεβενών ηττήθηκε στη Βέροια από τη Χ.Α.Ν.Θ. με το εξίσου οριακό σκορ 67-69. Στη διάρκεια του καλοκαιριού η Νίκη και η Χ.Α.Ν.Θ πήραν τελικά το εισιτήριο προς τη Β' Εθνική με στόχο την κάλυψη κενής θέσης.
Με τη σειρά της Πεντέλη έγινε η πρώτη επιλαχούσα για άνοδο παίρνοντας τη νίκη στον αγώνα μεταξύ των τρίτων των δύο Ομίλων Νότου. Συγκεκριμένα αντιμετώπισε στο Κλειστό του Αγίου Θωμά την Ένωση Ιλίου, με το τελικό σκορ να διαμορφώνεται σε 58-80. Τέλος, στον αγώνα μεταξύ των τέταρτων των δύο Ομίλων Νότου, ο Κρόνος Αγίου Δημητρίου επικράτησε της Αχαγιάς '82 στην Κόρινθο με σκορ 65-70. Στη διάρκεια του καλοκαιριού προβιβάστηκαν τελικά τόσο η Πεντέλη, όσο και οι Ένωση Ιλίου και Κρόνος προς κάλυψη κενών θέσεων.
Συμμετέχοντες
Βάσει της προκήρυξης της διοργάνωσης, στη διεκδίκηση του Πρωταθλήματος της B' Εθνικής Κατηγορίας μπήκαν 32 σύλλογοι καλαθοσφαίρισης, οι οποίοι μοιράστηκαν βάσει γεωγραφικών κριτηρίων σε δύο ομίλους των 12 συλλόγων.
Μετά την ολοκλήρωση της αγωνιστικής περιόδου 2017-18 της Γ' Εθνικής Κατηγορίας, την άνοδο στη Β' Εθνική εξασφάλισαν απευθείας οι δύο πρώτες ομάδες της βαθμολογικής κατάταξης καθενός από τους τέσσερις Ομίλους του Πρωταθλήματος.
Γαλλική Εντολή για τη Συρία και το Λίβανο
Κατά τη διάρκεια των δύο ετών που ακολούθησαν το τέλος του πολέμου το 1918 - και με βάση τη Συμφωνία Σάικς–Πικό που υπεγράφη από τη Βρετανία και τη Γαλλία κατά τη διάρκεια του πολέμου - οι Βρετανοί κράτησαν τον έλεγχο της πλειοψηφίας της Οθωμανικής Μεσοποταμίας (σύγχρονο Ιράκ) και του νότιου τμήματος της Οθωμανικής Συρίας (Παλαιστίνη και Υπεριορδανία), ενώ οι Γάλλοι είχαν υπό τον έλεγχό τους την υπόλοιπη Οθωμανική Συρία, το Λίβανο, την Αλεξανδρέττα (Χατάι) και άλλες περιοχές της νοτιοανατολικής Τουρκίας. Στις αρχές της δεκαετίας του 1920, ο βρετανικός και ο γαλλικός έλεγχος αυτών των εδαφών καθιερώθηκε από το σύστημα εντολών της Κοινωνίας των Εθνών και στις 29 Σεπτεμβρίου 1923 δόθηκε στη Γαλλία η εντολή για τη Συρία από την Κοινωνία των Εθνών, η οποία περιελάμβανε την επικράτεια του σημερινού Λιβάνου και της Αλεξανδρέττας εκτός από τη κύρια Συρία.
Πρωτάθλημα καλαθοσφαίρισης Β΄ εθνικής κατηγορίας ανδρών 2018-2019
Συμμετέχοντες
Από την Α2 Εθνική υποβιβάστηκαν την προηγούμενη άνοιξη οι ομάδες του Παπάγου και των Εκπαιδευτηρίων Δούκα. Αμφότερες εντάχθηκαν στον Όμιλο Νότου. Από την ανώτερη κατηγορία υποβιβάστηκε επίσης η Α.Ε. Λάρισας η διοίκηση της οποίας αποφάσισε την επιστροφή του συλλόγου στις τοπικές κατηγορίες. Τη θέση της στον Όμιλο Βορρά πήρε η πρώτη επιλαχούσα των Μπαράζ Ανόδου Βορρά, Νίκη Βόλου. Η τέταρτη ομάδα που υποβιβάστηκε ήταν ο Αρκαδικός, που ομοίως αποφάσισε να αποχωρήσει εντελώς από τα εθνικά Πρωταθλήματα. Κατά συνέπεια προβιβάστηκε στη Β' Εθνική η πρώτη επιλαχούσα των Μπαράζ Ανόδου Νότου, Πεντέλη.
Γαλλική Εντολή για τη Συρία και το Λίβανο
Η διοίκηση της περιοχής από τη Γαλλία έγινε μέσω διαφόρων κυβερνήσεων και εδαφών, μεταξύ των οποίων η Συριακή Ομοσπονδία (1922–24), το κράτος της Συρίας (1924–30) και η Συριακή Δημοκρατία (1930–1958), καθώς και τα μικρότερα κράτη: το κράτος του Μείζονος Λιβάνου, το έδαφος των Αλαουιτών και το κράτος των Δρούζων. Το Χατάι προσαρτήθηκε από την Τουρκία το 1939. Η Γαλλική Εντολή διήρκεσε μέχρι το 1943, όταν προέκυψαν δύο ανεξάρτητες χώρες, η Συρία και ο Λίβανος. Τα γαλλικά στρατεύματα έφυγαν εντελώς από τη Συρία και το Λίβανο το 1946.
Εξωτερικοί σύνδεσμοι
Κατηγορία:Ιστορία της Συρίας Κατηγορία:Ιστορία του Λιβάνου Κατηγορία:Πρώην αποικίες στην Ασία  Κατηγορία:Εντολές της Κοινωνίας των Εθνών
Πρωτάθλημα καλαθοσφαίρισης Β΄ εθνικής κατηγορίας ανδρών 2018-2019
Συμμετέχοντες
Η άνοδος του Ιπποκράτη Κω στην Α2 Εθνική προς κάλυψη της κενής θέσης που άφησε η εθελοντική αποχώρηση της Δόξας Λευκάδας, δημιούργησε κενό στον Όμιλο Νότου της Β' Εθνικής το οποίο κάλυψε η επόμενη επιλαχούσα των Μπαράζ Ανόδου, Ένωση Ιλίου.
Η ομάδα του Ηρακλείου, που την προηγούμενη χρονιά αγωνίστηκε στη Β' Εθνική και εξασφάλισε την παραμονή της αγωνιστικά, δήλωσε αδυναμία παραμονής στις εθνικές κατηγορίες. Την κενή θέση που άφησε στον Όμιλο Νότου κατέλαβε ο επόμενος επιλαχών από τα Μπαράζ Ανόδου Νότου, Κρόνος Αγίου Δημητρίου.
Στις αρχές Οκτωβρίου ο Αίολος Τρικάλων ανακοίνωσε την απόφασή του να μην διαγωνιστεί στο Πρωτάθλημα της Α2 Εθνικής και ουσιαστικά να διαλύσει το ανδρικό του τμήμα. Η εξέλιξη αυτή άνοιξε το δρόμο της ανόδου στην Ευρώπη Πευκοχωρίου που, παρακολουθώντας τις εξελίξεις, είχε προετοιμαστεί για το ενδεχόμενο σε ό,τι αφορά τη συγκρότηση του ρόστερ της. Δικαίωμα κατάληψης της θέσης της Ευρώπης στη Β' Εθνική Κατηγορία είχε από τα Μπαράζ μια άλλη ομάδα της Χαλκιδικής, ο Πολύγυρος. Η διοίκηση, όμως, του τελευταίου δεν δέχτηκε την αλλαγή αυτή της τελευταίας στιγμής, δίνοντας τη σκυτάλη στη Χ.Α.Ν.Θ.
Ο σύλλογος που αγωνίστηκε στη Β' Εθνική την προηγούμενη περίοδο ως Γ.Α.Σ. Χαλκηδόνας, δήλωσε συμμετοχή στο νέο Πρωτάθλημα ως Α.Μ.Σ. Προποντίς Χαλκηδόνα. Το νέο όνομα είναι απόρροια συγχώνευσης με ιστορική ομάδα της Θεσσαλονίκης, τον Α.Μ.Π.Σ. Προποντίς, που αγωνίζονταν στην τρίτη τοπική κατηγορία.
Οι ομάδες που λαμβάνουν μέρος στο Πρωτάθλημα της Β' Εθνικής την περίοδο 2018-19 είναι αλφαβητικά οι παρακάτω:
Βορράς
Η Κανονική Περίοδος του Πρωταθλήματος θα λάβει χώρα από τις 7 Οκτωβρίου 2018 μέχρι τις 19 Μαΐου 2019. Τα σωματεία που λαμβάνουν μέρος θα αναμετρηθούν μεταξύ τους ανά ζεύγη από δύο φορές. Η κλήρωση για την κατάρτιση του προγράμματος διεξήχθη στις 30 Ιουλίου 2018 στη Θεσσαλονίκη (περίπου ένα μήνα νωρίτερα σε σχέση με τις προηγούμενες χρονιές). Το πρόγραμμα και τα αποτελέσματα των αναμετρήσεων ακολουθούν παρακάτω:
Βαθμολογία
* Α.Ο.Κ. Ίκαροι Σερρών (-1) Βαθμ.(Αρ.7) στην 30η Αγ.
Νότος
Η Κανονική Περίοδος του Πρωταθλήματος θα λάβει χώρα από τις 7 Οκτωβρίου 2018 μέχρι τις 19 Μαΐου 2019. Τα σωματεία που λαμβάνουν μέρος θα αναμετρηθούν μεταξύ τους ανά ζεύγη από δύο φορές. Η κλήρωση για την κατάρτιση του προγράμματος διεξήχθη στις 27 Ιουλίου 2018 στην Αθήνα (περίπου ένα μήνα νωρίτερα σε σχέση με τις προηγούμενες χρονιές). Το πρόγραμμα και τα αποτελέσματα των αναμετρήσεων ακολουθούν παρακάτω:
Αγώνες μπαράζ
Στην περίπτωση που για τον οποιοδήποτε λόγω προέκυπταν επιπλέον κενές θέσεις στις παραπάνω κατηγορίες, κρίθηκε απαραίτητο να προκαθοριστεί μια σειρά προτεραιότητας για άνοδο μέσω διαδικασίας μπαράζ.Συγκεκριμένα, οι ομάδες που κατέλαβαν την τρίτη και τέταρτη θέση σε βορρά και νότο, διασταυρώθηκαν μεταξύ τους για έναν επιπλέον αγώνα σε ουδέτερη έδρα.
Εξωτερικοί σύνδεσμοι
Κατηγορία:Β εθνική κατηγορία καλαθοσφαίρισης ανδρών Πρωταθλημα Ελλαδος Β Ανδρών 2018 2019 Πρωταθλημα Ελλαδος Β Ανδρών 2018 2019
12ο Δημοτικό Διαμέρισμα Παρισιού
Το διαμέρισμα, που ονομάζεται επίσημα και διαμέρισμα του Ρεγί, βρίσκεται στη δεξιά όχθη του ποταμού Σηκουάνα. Η περιοχή έχει αναδιοργανωθεί σημαντικά τις τελευταίες δεκαετίες, ειδικά στις περιοχές Κουρ Σαιντ-Εμιλιόν και Μπερσί, όπου τώρα βρίσκεται το γαλλικό Υπουργείο Οικονομικών και ο Αθλητικός και καλλιτεχνικός πολυχώρος Μπερσί, που μετονομάστηκε πλέον σε Accorhotels Arena.
Το 12ο διαμέρισμα περιλαμβάνει την Όπερα της Βαστίλης τη δεύτερη μεγαλύτερη όπερα στο Παρίσι. Εγκαινιάστηκε το 1989, την 200ή επέτειο από την Άλωση της Βαστίλης. Το δάσος της Βενσέν βρίσκεται επίσης σε αυτό το διαμέρισμα.
Τοποθεσία
μικρογραφία|350x350εσ|Χάρτης του 12ου διαμερίσματος Το 12ο διαμέρισμα του Παρισιού βρίσκεται στη δεξιά όχθη του Σηκουάνα. Συνορεύει στα δυτικά με το 4ο διαμέρισμα, στα βόρεια με το 11ο και το 20ό  και  στα νότια, πέρα από τον Σηκουάνα, με το 13ο διαμέρισμα. Το δάσος της Βενσέν στα νοτιοανατολικά ανήκει επίσης στο 12ο διαμέρισμα.
Η έκταση αυτού του διαμερίσματος είναι 16,32 τετραγωνικά χιλιόμετρα, εκ των οποίων τα δύο τρίτα αποτελούνται από το δάσος της Βενσέν. Χωρίς το δάσος της Βενσέν, η έκταση του είναι 6,37 τ.χ.
Ιστορικά στοιχεία
Σ' αυτό το διαμέρισμα υπάρχουν τα παλαιότερα ίχνη ανθρώπινου οικισμού στο παρισινό έδαφος που χρονολογείται από την ύστερη Νεολιθική (μεταξύ 4000 και 3800 π.Χ.). Οι ανασκαφές στην περιοχή του Μπερσί στην περιοχή μιας παλιάς προκυμαίας του Σηκουάνα δείχνουν τα ερείπια ενός χωριού από την 4η έως την 3η χιλιετία π.Χ. Εδώ βρέθηκε εξαιρετικό αρχαιολογικό υλικό: ξύλινα αντικείμενα, πήλινα αγγεία, τόξα και βέλη καθώς και εργαλεία από οστά και πέτρες.
Σε διοικητικούς όρους, το 12ο διαμέρισμα δημιουργήθηκε το 1860, κατά την επέκταση του Παρισιού, σύμφωνα με το νόμο της 16ης Ιουνίου 1859, που διεύρυνε το Παρίσι και αύξησε τα δημοτικά διαμερίσματα από 12 σε 20. Δημιουργήθηκε:
Τον 18ο αιώνα, μια μεγάλη τοποθεσία που βρίσκεται κατά μήκος του Σηκουάνα, γειτονικά με τα όρια της πόλης του Παρισιού, άρχισε να χρησιμοποιείται ως περιοχή αποθήκευσης, ιδίως για το κρασί. Για διακόσια χρόνια, η περιοχή ήταν το ακμάζον κέντρο του εμπορίου κρασιού του Παρισιού και ένας τόπος με μοναδική ζωή και πολιτισμό.
Δημογραφικά στοιχεία
μικρογραφία|270x270εσ|Το Δημαρχείο του 12ου διαμερίσματος Το 12ο διαμέρισμα έφθασε στον κορυφαίο πληθυσμό του το 1962 και ακολούθησε πτώση τριών δεκαετιών. Πρόσφατα, ωστόσο, ο πληθυσμός άρχισε να αυξάνεται ξανά, από την αναδιάρθρωση της δεκαετίας του 1990. Στην απογραφή του 1999 ο πληθυσμός ήταν 136.591 κάτοικοι. Η ίδια απογραφή έδειξε ότι το 12ο διαμέρισμα, που συμμετέχει σε μεγάλο βαθμό στην επιχειρηματική δραστηριότητα, παρείχε 112.336 θέσεις εργασίας, κυρίως γύρω από τη νέα περιοχή του Μπερσί. Στην απογραφή του 2017 ο πληθυσμός ανέρχονταν σε 141.287 κατοίκους.
Συνοικίες
μικρογραφία|290x290εσ|Οι 4 συνοικίες του 12ου διαμερίσματος Κάθε ένα από τα 20 διαμερίσματα του Παρισιού χωρίζεται σε 4 συνοικίες. Οι 4 συνοικίες του 12ου διαμερίσματος:
Σύμφωνα με την επίσημη αρίθμηση των συνοικιών του Παρισιού, οι συνοικίες του 12ου διαμερίσματος έχουν τους αριθμούς από 45 έως 48.
Σημεία ενδιαφέροντος
μικρογραφία|270x270εσ|[[Γκαρ ντε Λυών]]
Εξωτερικοί σύνδεσμοι
12 Κατηγορία:Παρίσι
Κύπελλο Β΄ κατηγορίας πετοσφαίρισης ανδρών Κύπρου 2006-07
Στο Κύπελλο Β΄ κατηγορίας 2006-07 συμμετείχαν οι οκτώ ομάδες της Β΄ κατηγορία 2006-07. Νικήτρια ήταν η Αναγέννηση Δερύνειας.
Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.
Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.
1 Ο Άρης είχε καλύτερο συντελεστή πόντων (180 έναντι 162 της Ολυμπιάς).
Τελικός
Στον τελικό προκρίθηκαν η Αναγέννηση Δερύνειας και ο Άρης Πολεμίου. Το παιχνίδι διεξήχθη στις 30 Μαρτίου 2007 στο Κλειστό Στάδιο Απόλλωνα στη Λεμεσό. Νικήτρια ήταν η Αναγέννηση Δερύνειας με σκορ 3-0 σετ (25-20, 25-20, 25-17).
Όταν ερωτεύομαι
Πρωταγωνιστούν Σίλβια Ναβάρρο, Χουάν Σολέρ και Ροσίο Μπανκέλς.
Υπόθεση
Όταν ο Ρομπέρτο λέει στη Χοσεφίνα ότι δεν πρόκειται να εγκαταλείψει τη γυναίκα και την κόρη του, η Χοσεφίνα, γεμάτη οργή, προκαλεί το θάνατο του Ρομπέρτο και αποφασίζει να απαγάγει την κόρη του για εκδίκηση και να υποφέρει η Ρεχίνα. Η Χοσεφίνα αλλάζει το όνομα της Ρεχίνα σε Ρενάτα και φεύγει με τα δύο κορίτσια, αφήνοντας τη Ρεχίνα να θρηνεί για την απώλεια της κόρης της. Χρόνια αργότερα, η Χοσεφίνα παντρεύεται τον εκατομμυριούχο Γκονσάλο Μοντερούμπιο, ο οποίος υιοθετεί τις κόρες της και τις μεγαλώνει σαν να ήταν αληθινές κόρες του.
Μόλις γίνει νεαρή γυναίκα, η Ρομπέρτα γίνεται φίλη του Ραφαέλ, υπαλλήλου της εταιρίας Gonzalo Monterrubio Corporation. Ο Ραφαέλ θέλει να αποδείξει στον Ρομπέρτα ότι είναι σε θέση να της προσφέρει τη ζωή που έχει συνηθίσει και έτσι παραιτείται από την Monterrubio Corporation για να γίνει ο νέος ιδιοκτήτης ενός πολύ επιτυχημένου αμπελώνα στην Ενσενάδα. Αλλά η Χοσεφίνα δολοφονεί τον Ραφαέλ και στη συνέχεια κάνει τη Ρομπέρτα να πιστέψει ότι ο Ραφαέλ την άφησε.
Ο Χερόνιμο Λινάρες ντε λα Φουέντε είναι ένας επιτυχημένος επιχειρηματίας που ζει στην Ισπανία και αποφασίζει να ταξιδέψει στο Μεξικό για να επισκεφτεί τον αδελφό του Ραφαέλ και να ζητήσει το χέρι της Ρομπέρτα για γάμο εξ' ονόματος του αδελφού του. Στο αεροδρόμιο, ο Χερόνιμο συναντά τη Ρενάτα και αμέσως μαγεύεται από την ομορφιά της.
Όταν φτάνει στο ράντσο του αδελφού του και μαθαίνει τον θάνατο του αδελφού του, ο Χερόνιμο πιστεύει ότι μια γυναίκα της οποίας το όνομα αρχίζει με το γράμμα "Ρ" είναι υπεύθυνη για το θάνατο του Ραφαέλ. Ο Χερόνιμο ορκίζεται να εκδικηθεί τον θάνατο του αδελφού του, δελεάζοντας, παντρεύοντας και στη συνέχεια κάνοντας τη ζωή αφόρητη στη γυναίκα που αποκαλείται "Λα Μπονίτα".
Αρχικά, ο Χερόνιμο υποψιάζεται ότι η "Λα Μπονίτα" είναι στην πραγματικότητα Ρομπέρτα. Ωστόσο, μέσα από μια σειρά παρεξηγήσεων, μαζί με την εξαπάτηση της Χοσεφίνα, ο Χερόνιμο υποψιάζεται ότι η Ρενάτα είναι η "Λα Μπονίτα". Το πεπρωμένο και ο χρόνος θα τον αποδείξουν λανθασμένο, αλλά εν τω μεταξύ θα χάσει την αγάπη της Ρενάτα λόγω της εξαπάτησης και των ψεμάτων του.
Όταν η Ρενάτα ανακαλύπτει τη αλήθεια αφήνει το ράντσο. Αρκετό καιρό αργότερα η Ρενάτα και ο Χερόνιμο ξανασυναντιούνται. Μετά από λίγο η Ρενάτα επρόκειτο να ξαναπαντρευτεί με τον Χερόνιμο ανακαλύπτει ότι είναι έγκυος. Όταν ήρθε η ώρα για τον γάμο, ο Χερόνιμο εξαφανίζεται.
Η Ρενάτα σκέφτεται ότι την άφησε, αλλά όταν μαθαίνει τι συνέβη σε αυτόν τον ψάχνει. Όταν βρίσκει τον Χερόνιμο η Ρενάτα πηγαίνει στην Ενσενάδα και στη διαδρομή την απαγάγει ο Αγουστίν. Ο Χερόνιμο βρίσκει την Ρενάτα και την σώζει από τα χέρια του Αγουστίν. Νικώντας κάθε κακό ο Χερόνιμο και η Ρενάτα ζουν ευτυχισμένοι μαζί με τα πέντε παιδιά τους.